സീതത്തോട് സര്വീസ് സഹകരണ സംഘം:സി.പി.എമ്മിന് വ്യക്തമായ പങ്കെന്ന് കോണ്ഗ്രസ് പത്തനംതിട്ട: സീതത്തോട് സര്വീസ് സഹകരണ സംഘത്തിലെ ക്രമക്കേടുകളില് കെ.യു.ജനീഷ് കുമാര് എം.എല്.എയ്ക്കും സി.പി.എം നേതാക്കള്ക്കുമുള്ള പങ്ക് വ്യക്തമാണെന്ന് കോണ്ഗ്രസ് സീതത്തോട് മണ്ഡലം കമ്മിറ്റി ഭാരവാഹികള് വാര്ത്താ സമ്മേളനത്തില് പറഞ്ഞു . മുന് സെക്രട്ടറിയെ കോണ്ഗ്രസ് സംരക്ഷിക്കുന്നുവെന്ന ആരോപണങ്ങള് അടിസ്ഥാനരഹിതമാണ്. മുന് സെക്രട്ടറി മാത്രമാണ് ക്രമക്കേട് നടത്തിയതെന്നുള്ള ഭരണസമിതിയുടെയും സി.പി.എം ജില്ലാ നേതൃത്വത്തിന്റെയും വാദങ്ങള് അഴിമതികള് മൂടിവയ്ക്കാന് വേണ്ടിയാണ്. പത്തനംതിട്ട ജില്ലാ സഹകരണ ബാങ്കിന്റെ 2019 ഫെബ്രുവരിയിലെ അന്വേഷണ റിപ്പോര്ട്ടില് കൃഷിഭവന് അഡ്വാന്സില് നിന്ന് 2018 19 സാമ്ബത്തിക വര്ഷത്തില് ബാങ്ക് പ്രസിഡന്റ് ,സി.പി.എം ഏരിയ കമ്മിറ്റി അംഗം ലോക്കല് കമ്മിറ്റി സെക്രട്ടറി എന്നീ നിലകളില് പ്രവര്ത്തിക്കുന്ന നേതാവിന്റെ പേരില് ബാങ്കിലുള്ള സേവിങ് ബാങ്ക്അക്കൗണ്ടിലേക്ക് 75000 രൂപ മാറ്റിയതായി പറയുന്നു. ഇത് വളം ഇടപാടിലെ കമ്മിഷനാണ്. സഹകരണ ബാങ്ക് മുന് സെക്രട്ടറിയും സി.പി.എം ആങ്ങമുഴി ലോക്കല് കമ്മിറ്റി അംഗവും സി.ഐ.ടി.യു പഞ്ചായത്ത് സെക്രട്ടറിയുമായ കെ.എന് സുഭാഷ് സ്വര്ണ പണയം ഉള്പ്പെടെയുള്ള വായ്പകളില് ഭാര്യയുടെയും സഹോദരന്റെയും പേരിലും മറ്റ് ബിനാമി ഇടപാടുകളിലുംനടത്തിയ തട്ടിപ്പുകളുടെവിവരങ്ങളും ജില്ലാ ബാങ്കിന്റെ അന്വേഷണ റിപ്പോര്ട്ടിലുണ്ട്. വാര്ത്താ സമ്മേളനത്തില് കോണ്ഗ്രസ് മണ്ഡലം പ്രസിഡന്റ് രതീഷ് കെ. നായര്, ബ്ളോക്ക്വൈസ് പ്രസിഡന്റ് ഷെമീര് തടത്തില് , യൂത്ത്കോണ്ഗ്രസ് നിയോജകമണ്ഡലം പ്രസിഡന്റ് ജോയല് മുക്കണ്ണത്ത് എന്നിവര് പങ്കെടുത്തു.